《拟古远离别》
明代·石宝

风飘飘，雨萧萧。落木下，寒蝉号。长相思，绿满枝。东流波，无尽时。

送君长安道，伤心对秋草。祗道蚕时归，而今桑已老。

君真弃妾妾怜君，暮暮朝朝作雨云。随风忽上君衣袖，莫道无声君不闻。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。